El PSOE guanya les eleccions municipals amb 13.798 vots i 12 regidors
29 de maig 2023

![](/media/fuwdroze/img_6389_c.jpg?width=850&height=566.6666666666666)

Amb el 100% del vot escrutat, els resultats provisionals han donat com a guanyador de les eleccions municipals al PARTIDO SOCIALISTA OBRERO ESPAÑOL en triar-lo com a partit més votat (13.798 vots i 12 regidors, molt prop de la majoria absoluta que són 13 regidors), seguit del PARTIDO POPULAR (6.028 vots i 5 regidors), INICIATIVA PORTEÑA (3.762 i 3 regidors), VOX (2.508 i 2 regidors), COMPROMÍS PER SAGUNT-ACORD PER GUANYAR (2.488 i 2 regidors), ESQUERRA UNIDA – UNIDES PODEM (2.256 i 1 regidor), CIUDADANOS – PARTIDO DE LA CIUDADANIA (309 vots) i CONTIGO SOMOS DEMOCRACIA (298 vots). Estos dos últims partits polítics no han aconseguit obtindre representació en la Corporació Municipal perquè no han superat el 5% requerit.

Amb tot això, el Partido Socialista Obrero Español ha guanyat les eleccions municipals en el municipi de Sagunt amb el 43,49 % dels vots, la qual cosa la ha portat a obtindre 12 regidors i ser una altra vegada la primera força política del municipi. Els regidors electes del PSOE són Darío Moreno Lerga, María José Carrera Garriga, Javier Raro Gualda, Nuria Afra Carbó Dolz, Raúl Palmero Plumed, Ana María Quesada Arias, Jorge Vidal Miguel, Natalia Antonino Soria, Francisco Javier Timón Saura, Patricia Sánchez Mínguez, Antonio Iborra Torres i María Rubio Marcos. (Respecte a les eleccions de 2019 el PSOE guanya 5 regidors).

El segon partit més votat ha sigut el Partido Popular amb el 19 % dels vots, la qual cosa suposa 5 regidors. Els regidors electes del PP són María Isabel Sáez Martínez, Joaquín Catalán Núñez, Eva María Cayuela Medina, Sara Cañada Rus i Antonino Muñoz Ruiz. (Respecte a les eleccions de 2019 el PP guanya 2 regidors).

El tercer partit ha sigut Iniciativa Porteña que ha obtingut el 11,85 % dels vots i per tant tindrà 3 regidors: Manuel González Sánchez, Juan Antonio Guillén Juliá i Lidia Sánchez Valls. (Respecte a les eleccions de 2019 IP perd 2 regidors).

El quart partit més votat ha sigut VOX, amb el 7,9 % dels vots, la qual cosa suposa 2 regidors: Alejandro Vila Polo i José Tomás Serrano Fenollosa. (Respecte a les eleccions de 2019 VOX guanya 1 regidor).

COMPROMÍS PER SAGUNT-ACORD PER GUANYAR ha sigut la cinquena força política, ja que ha aconseguit el suport del 7,84 % dels electors. Amb este resultat seguix en la Corporació Municipal amb 2 regidors: Josep Maria Gil Alcamí i Maria Josep Picó Garcés. (Respecte a les eleccions de 2019, Compromís perd 3 regidors).

El sisé grup polític que compondrà el ple serà ESQUERRA UNIDA – UNIDES PODEM que amb el 7,11 % dels vots ha obtingut 1 regidor: Roberto Rovira Puente. (Respecte a les eleccions de 2019, EUPV que en esta ocasió ha presentat candidatura amb Podem perd 1 regidor).

Cal destacar que amb un cens electoral de 50.253 persones, 31.963 han exercit el seu dret al vot el que suposa un 63,73 % de participació i una abstenció del 36,26 % a la nostra ciutat. Pel que fa al nombre de paperetes nul·les, estes han sigut 237 i en blanc han sigut 279.

Finalment, la data del Ple constitutiu de l'Ajuntament de Sagunt, sempre que no hi haja recurs contenciós electoral, serà el 17 de juny.

*   [](http://www.facebook.com/sharer.php?u=https://aytosagunto.es/va/actualitat/el-psoe-guanya-les-eleccions-municipals-amb-13-798-vots-i-12-regidors/ "Facebook")
*   [](http://twitter.com/share?url=https://aytosagunto.es/va/actualitat/el-psoe-guanya-les-eleccions-municipals-amb-13-798-vots-i-12-regidors/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-psoe-guanya-les-eleccions-municipals-amb-13-798-vots-i-12-regidors/ "Linked In")
*   [](mailto:?body=https://aytosagunto.es/va/actualitat/el-psoe-guanya-les-eleccions-municipals-amb-13-798-vots-i-12-regidors/)